钦定古今图书集成/明伦汇编/官常典/第694卷 > 胡爟
## 钦定古今图书集成/明伦汇编/官常典/第694卷 > 胡爟

按《明外史胡献传》：“爟字仲光，芜湖人。弘治六年进士。
改庶吉士，授户部主事。”十年三月，灾异求言，爟应诏，
疏言：“中官李广、杨鹏引左道刘良辅辈惑乱圣聪，滥
设斋醮，耗蠹国储。而不肖士大夫方昏暮乞怜于其
门，交通请托。阴盛阳微，灾何由弭？”因极陈戚畹、方士
传奉穴员之害。疏留中。未几，广死，故爟得无罪。